**Islannin energiasta** suuri osa tuotetaan uusiutuvista energianlähteistä, kuten geotermisestä energiasta ja vesivoimasta. Toisaalta maan primaarienergian kulutus asukkaita kohti vuonna 2008 oli lähes yhdeksänkertainen maailman keskiarvoon ja lähes 2 ½ -kertainen suomalaisiin verrattuna (Maailma 6 688 milj.as. 142 665 TWh ja Suomi 5,3 milj.as. 410 TWh).

Erään arvion mukaan 1000 kilometrin pituisen HVDC-sähkökaapelin vetäminen Islannista Britteinsaarille maksaisi 3,5 miljardia euroa.

Energian kulutus
----------------

Energian kulutus Islannissa henkeä kohti on maailman suurimpia. Tärkein syy tähän on sähköä hyödyntävän teollisuuden suuri osuus. Muita syitä on kylmän ilmaston aiheuttama talojen lämmitystarve, liikenteen ja kalastuslaivaston osuus. 85% energiasta on kotimaista.

Energian tuotanto
-----------------

Islannin energiantuotannon lähteet 2017.
  Geoterminen energia
  Vesivoima
  Öljy

Islannin energiavarannot.
  Vesivoima
  Uusiutuvat
  Fossiiliset

Islannin energiantuotannossa geotermisen energian osuus on yli kaksinkertaistunut 2000-luvulla. Vuonna 2017 sitä tuotettiin 152 200 terajoulea, kun vesivoimalla tuotettiin 50 600 terajoulea ja öljyllä 42 220 terajoulea.

Islannin energiantuotantokapasiteetista 71,7 % perustuu vesivoimaan, 24,1 % uusiutuviin energialähteisiin ja 4,3 % fossiilisiin polttoaineisiin. Maassa ei ole ydinvoimaa.

  

### Energiantuotantomäärät, tuonti ja hiilidioksidipäästöt


| Energia Islannissa |
| --- |
|  | Väestö | Prim. energia | Tuotanto | Tuonti | Sähkö | CO2-päästö |
|  | milj.as. | TWh | TWh | TWh | TWh | Mt |
| 2004 | 0,29 | 40,7 | 29,3 | 12,6 | 8,2 | 2,26 |
| 2007 | 0,31 | 56,9 | 45,9 | 13,6 | 11,5 | 2,34 |
| 2008 | 0,32 | 61,1 | 50,7 | 12,4 | 15,9 | 2,20 |
| Muutos2004-2008 | 10 % | 50 % | 73 % | -1 % | 93 % | -3 % |
|  Mtoe = 11,63 TWh, Tuonti= Nettotuonti-nettovienti |

Tuonnin osuus primaarienergiasta vuonna 2008 oli 20 %. Islannin hiilidioksidipäästöt asukkaita kohti vuonna 2008 olivat 64 % suomalaisiin ja 138 % ruotsalaisiin verrattuna. (Ruotsi 46 Mt/9,3 milj as.Suomi 57 Mt/5,3 milj as. , Suomen CO2-päästöissä 20 % vuosivaihteluja 1990-2008, siten että 2004 ja 2007 edustavat "huippuja" ja 2008 "pohja-arvoa").

Sähkö
-----

Sähkönkulutus asukasta kohti oli Islannissa kolminkertainen suomalaisiin verrattuna vuonna 2008. Islanti tuottaa kaiken sähkönsä kotimaisella uusiutuvalla energialla.  Pääosa sähköstä käytetään alumiini- ja rautaseostuotannossa,

Lähteet
-------

1. ↑  IEA Key energy statistics 2010 (Arkistoitu – Internet Archive) Maakohtaiset indikaattoriluvut alkaen sivu 48
2. ↑
3. ↑  Primary energy use *Orkustofnun*. Viitattu 13.1.2019.
4. ↑  Energy recovery statistics *statice.is*. Viitattu 3.10.2019.
5. ↑  Production capacities per energy source *World Data*. Viitattu 13.1.2019.
6. ↑  IEA Key energy statistics 2010 (Arkistoitu – Internet Archive)
7. ↑  Key world energy statistics 2009 (Arkistoitu – Internet Archive)
8. ↑  Key world energy statistics 2006 (Arkistoitu – Internet Archive)
9. ↑  IEA Key energy statistics 2010 (Arkistoitu – Internet Archive)
10. ↑  United Nations Statistics Division,
11. ↑  IEA Key energy statistics 2010 (Arkistoitu – Internet Archive)
12. ↑  Energy in Sweden 2010 (Arkistoitu – Internet Archive), Facts and figures, The Swedish Energy Agency, (in Swedish: Energiläget i siffror, Taulukko 23: Specific electricity production per inhabitant with breakdown by power source (kWh/person)
13. ↑  Capacity for Competition, Investing for an Efficient Nordic Electricity Market Report, The Nordic competition authorities 1/2007 (Arkistoitu – Internet Archive) Capacity and electricity consumption